**Moartea lui Don Juan**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moartea lui Don Juan

Destinul cere plată

tributul unei vieți

să te închini în fața

a tot ce înțelegi...

să lași iubiri trecute,

să ștergi ce-i în prezent

să îți urmezi destinul,

chiar dacă nu e drept.

Așa veni și clipa

chemării din Neant

ca să mai ia un suflet

ce mult l-a așteptat...

ce l-a pândit o viață

din negura de fum,

acum venit-a rândul

să-l ia de pe Pamânt.

Și singur în odaie,

în camera ca fumul

stătea culcat pe pernă,

Don Juan, muribundul...

înconjurat de umbre,

fantasme din trecut

vedea femei cu sute,

ce îl chemau de sus.

Și în tăcerea sumbră

ce-i respecta suspinul

erau atâtea lucruri

ce-ar fi putut să-l țină...

dar moartea nu pricepe,

când sufletu-i dorit

cu sărutarea ei de gheață

deja te-a osândit.

Perdele de mătase,

tablouri de demult

păstrau doar amintiri

cu nume din trecut...

atâtea chipuri șterse

și totuși îndrăgite

se perindau prin față

ca el să țină minte.

Și își trăise viața,

sub chipuri diferite

el cunoscuse poate

și locuri nepermise...

dar tot ce îi lipsise

"grăuntele de fier"

avea să-l dobândeasca

în ceasul cel suprem.

Femeile-l iubeau,

bărbații îl urau

prietenii trădați,

acum îl ocoleau...

făcuse numai rău,

era un țel al său

dar crudul său destin

îl aștepta drept chin.

Din unda subterană

se auzi un glas

mai fioros ca gheața,

părea că e din Neant...

Don Juan tresări,

dar nu putu striga

Căci visul nu muri,

încă se derula.

"Inteligența-i aur

, sufletu-ți e aramă,

voința este fierul,

inima-ți e povară"

așa gândea Don Juan,

cu chipul mult prea alb...

se-apropia și clipa

ce-l va lua în Neant.

Și-n semiîntunericul dulce

de ametist topit

femei dansau în cercuri,

prea mult se învârteau...

țipa să înceteze,

dar dansul continua

sărmanul muribund

simțea că se-nvârtea.

Noaptea cădea ca păcura,

Luna se ridica la Zenit

împletind zarea

în fir de beteală...

Bruma morții

îi incețoșa mintea subit

iar pendula rascolea

tăcuta sminteală.

În toată viața sa,

a cultivat femeia

i s-a părut un studiu

capabil de urmat...

și-a cunoscut și doamne

și tinere copile

însă întotdeauna,

pe toate le-a uitat.

Dar nu gândi prea mult,

căci gândul îi fu rupt

și-nvăluită-n fum

veni Moarte curând...

cu ochi speriați și tulburi,

el o privi ca mut

femeia cu suflarea de gheața,

l-a luat cu un sărut.

La poarta Paradisului

de suflete pierdute

femei îngenuncheate

priveau cu nerăbdare...

înfometate toate

de cel care sosea

să le iubească iar,

la fel ca-n lumea sa.

Martir al libertății,

Spartacus sta legat

încătușat în lanțuri

ce îl strângeau treptat...

șuvoaiele de ape

a Stixului turbat

păreau că se topesc

și iarași clocotesc.

Chiar Charon

luntrea își opri,

iar Cerber urlă

ca turbat...

Din somn etern

s-a ridicat

chiar Lete

care a uitat.

Și-așa înaintând Don Juan,

cu pasul temător

ajunse lângă un tron

din catran arzător...

învăluit în fum

de pucioasă și mister,

trona peste acest Paradis,

însăși Lucifer.

Și auzise Lucifer,

dorința mult prea arzătoare

când muribundul cel nebun

o spuse chiar cu voce tare...

și-n stană îl făcu pe loc,

nemaiputând să glăsuiască

iar ochii iubitelor femei,

priveau la chipul lui de piatră.

Și ce folos că-n viața sa,

era frumos, sclipind în Soare

dacă în clipa ce-a urmat,

nu a rostit un: "bun rămas"

degeaba a iubit femeia

și-a cultivat-o ani la rând

în clipa ceasului suprem,

el a plecat făr-un sărut.

-27 Mai 2015-